Н А Р Е Д Б А

за условията и реда за придобиване, управление и разпореждане със земите от общинския поземлен фонд на Община Кърджали.

ГЛАВА ПЪРВА

ОБЩИ РАЗПОРЕДБИ


Чл. 1. (1) С тази наредба се уреждат условията и реда за придобиване, управление и разпореждане със земите от общинския поземлен фонд/ОПФ/, съгласно Закона за общинската собственост, Закона за собствеността и ползването на земеделските земи и Правилника за неговото приложение, Закона за опазване на земеделските земи, Закона за опазване на околната среда, Наредбата за условията и реда за придобиване, управление и разпореждане с общинско имущество на Община Кърджали.

(2)Земите – общинска собственост се управляват в интерес на населението на общината, съобразно разпоредбите на законите, с грижата на добър стопанин, съобразно предназначението и нуждите, за които е предоставена.


Чл. 2. Кметът на общината ръководи и контролира управлението, стопанисването и разпореждането със земите от ОПФ.


Чл. 3. Земите от общинския поземлен фонд са публична и частна общинска собственост.


Чл .4. (1) Промяна на предназначението на земите от ОПФ, начина на трайно ползване и статута от публична в частна се извършва с решение на Общинския съвет.


(2) Земите от ОПФ, които са престанали да имат предназначение на публична общинска собственост се обявяват от Общинския съвет за частна общинска собственост.


(3) За публична общинска собственост се обявяват земите-частна общинска собственост, които са придобили предназначение на публична общинска собственост.


(4) Решенията на Общинския съвет по ал. 2 се приемат с мнозинство от две трети от общия брой на съветниците, а по ал.3 – с повече от половината от общия им брой.

ГЛАВА ВТОРА
ОБЩИНСКИ ПОЗЕМЛЕН ФОНД

Чл. 5. (1) Общинският поземлен фонд /ОПФ/ включва земеделски земи, придобити от общината  чрез възстановяване на собствеността по реда на Закона за собствеността и ползването на земеделските земи /ЗСПЗЗ/, прогласени за общинска собственост по смисъла на ЗСПЗЗ и земеделски земи придобити чрез способите регламентирани в чл.34 от ЗОС.

(2) Възстановените земеделски земи от ОПФ се установяват  служебно от  Общинска служба по земеделие /ОСЗ/. 

(3) /Изм. с Решение №150/23.06.2016 г. на ОбС-Кърджали/ Земите по чл. 19, ал.1 от ЗСПЗЗ, прогласени за общинска собственост се установяват с протокол от комисията по чл.19, ал.1 от ЗСПЗЗ. В срок 5 години от влизането в сила на Закона за изменение и допълнение на Закона за опазване на земеделските земи /обн. ДВ бр.100 от 18.12.2015 г./ земите по чл.19, ал.1 от ЗСПЗЗ се предоставят от общинските съвети само при условията на §27, ал.2 от ПЗР на ЗИД на ЗСПЗЗ /обн. ДВ, бр.62 от 2010 г./, както и за изпълнение на обекти от техническата инфраструктура и на други проекти, за които съгласно закон се допуска принудително отчуждаване. В срок 5 години от влизането в сила на този закон земите по чл.19, ал.1 от ЗСПЗЗ не могат да бъдат предмет на други разпоредителни сделки, извън посочените.

(4) Въз основа на решенията по ал.2 и протокола по ал.3 съответното звено по управление на общинската собственост установява възникването на правото на собственост върху земеделските земи с акт за общинска собственост. 

Чл. 6. Със земите от ОПФ, определени от Общинския съвет въз основа на мотивирано предложение на Общинска служба по земеделие се извършва обезщетяване на собственици, чиято собственост не може да бъде възстановена, за изпълнение на съдебни решения за признато право на собственост, за установяване на границите на земеделските имоти, за които е издадено решение на ОСЗ за признаване правото на възстановяване на собствеността в съществуващи или възстановими стари реални граници.

ГЛАВА ТРЕТА

ПРИДОБИВАНЕ НА ЗЕМЕДЕЛСКИ ЗЕМИ 

Чл. 7. Община Кърджали придобива възмездно или безвъзмездно собственост върху земеделски земи по силата на закон и/или въз основа на Решение на Общинския съвет по реда и при условията на ЗОС и глава втора от Наредбата за условията и реда за придобиване, управление и разпореждане с общинско имущество.


Чл. 7а. /Нов приет с Решение №230/20.11.2014 г. на ОбС-Кърджали/  Земеделските земи могат да бъдат собственост на граждани, на държавата, на общините и на юридически лица.

Чл. 7б. /Нов приет с Решение №230/20.11.2014 г. на ОбС-Кърджали/ Не могат да придобиват и притежават право на собственост върху земеделски земи:

1. /Нова приета с Решение №230/20.11.2014 г. на ОбС-Кърджали/ политическите партии и организации, движения и коалиции с политически цели;

2. /Нова приета с Решение №230/20.11.2014 г. на ОбС-Кърджали/ чужди държави;

3. /Нова приета с Решение №230/20.11.2014 г. на ОбС-Кърджали/ търговски дружества, в които съдружниците или акционерите са пряко или косвено дружества, регистрирани в юрисдикции с преференциален данъчен режим;

4. /Нова приета с Решение №230/20.11.2014 г. на ОбС-Кърджали/ търговски дружества, в които съдружници или акционери са чужденци, извън физическите лица по чл.3, ал.4 и ал.5 от ЗСПЗЗ, или чуждестренни юридически лица, извън тези по чл.3, ал.4 и 6 от закона, както и еднолични търговски дружества, учредени от такива физически или юридически лица;

5. /Нова приета с Решение №230/20.11.2014 г. на ОбС-Кърджали/ акционерни дружества, които са издали акции на приносител.


Чл. 7в. /Нов приет с Решение №230/20.11.2014 г. на ОбС-Кърджали/  Чужденци или чуждестранни юридически лица могат да придобиват право на собственост върху земеделска земя при условията на международен договор, ратифициран по реда на чл.22, ал.2 от Конституцията на Република България, а чужденците – и при наследяване по закон.

Чл. 7г. /Нов приет с Решение №230/20.11.2014 г. на ОбС-Кърджали/  Юридически лица от държавите – членки на Европейския съюз, или от държавите – страни по Споразумението за Европейско икономическо пространство, могат да придобиват право на собственост върху земеделски земи по реда на чл.3, ал.5 от ЗСПЗЗ.


Чл. 7д. /Нов приет с Решение №230/20.11.2014 г. на ОбС-Кърджали/  Чуждестранни юридически лица и чужди граждани могат да придобиват право на ползуване на земеделска земя или други ограничени вещни права върху земя при условия и по ред, определени със закон.

Чл. 7е. /Нов приет с Решение №230/20.11.2014 г. на ОбС-Кърджали/ Гражданите държавите – членки на Европейския съюз – самостоятелно заети земеделски производители, които желаят да се установят и постоянно да пребивават в Република България и са вписани в това им качество по реда на Закона за регистър БУЛСТАТ, могат да придобиват право на собственост върху земеделски и горски имоти за земеделско ползване от деня на влизане в сила на Договора за присъединяване на Република България към Европейския съюз.


Чл. 7ж. (1) /Нова приета с Решение №230/20.11.2014 г. на ОбС-Кърджали/ Право на собственост върху земеделски земи могат да придобиват физически или юридически лица, които са пребивавали или са установени в Република България повече от 5 години.

(2) /Нова приета с Решение №230/20.11.2014 г. на ОбС-Кърджали/ Юридическите лица, с регистрация по българското законодателство по–малко от 5 години, могат да придобиват право на собственост върху земеделски земи, когато съдружниците в дружеството, членовете на сдружението или учредителите на акционерното дружество отговарят на изискванията по ал.1.

(3) /Нова приета с Решение №230/20.11.2014 г. на ОбС-Кърджали/ Алинея 1 не се прилага при придобиване на право на собственост върху земеделски земи при наследяване по закон.
ГЛАВА ЧЕТВЪРТА

УПРАВЛЕНИЕ И РАЗПОРЕЖДАНЕ СЪС ЗЕМИ ОТ ОПФ

Раздел Първи 

УПРАВЛЕНИЕ НА ЗЕМИ ОТ ОПФ
Чл. 8. Със земите от ОПФ се извършва оземляване на безимотни и малоимотни граждани, отдаване под наем или аренда, замяна, продажба и учредяване на ограничени вещни права в случаите предвидени в закон 
Чл. 9. (1) /Доп. с Решение №257/13.12.2012 г. на ОбС-Кърджали/ По предложение на кмета на общината Общинският съвет приема  Програма за управление и разпореждане със земите от ОПФ, която съдържа описание на имотите по землища, площ, начин на трайно ползване и категория, които ще са обект на разпореждане, отдават под наем  или аренда, чрез търг и конкурс и без търг. Програмата може да бъде допълвана през годината.

(2) /Доп. с Решение №257/13.12.2012 г. на ОбС-Кърджали, изм. с Решение №7/24.01.2025 г. на ОбС-Кърджали/ Програмата по ал.1 се публикува на официалната интернет страница на общината, информационните табла на общинска администрация и  на съответните кметства по населени места по ред, определен в НРПУРОИ.

Чл. 10. (1) /Изм. с Решение №257/13.12.2012 г. на ОбС-Кърджали, изм с Решение №88/30.04.2015 г. на ОбС-Кърджали, изм. с Решение №150/23.06.2016 г. на ОбС-Кърджали/ Базисната наемна цена за отдаване на земеделски земи под наем или аренда на декар за една стопанска година е както следва:
За ниви:

	Начин на трайно ползване
	Категория

	
	ІІ
	ІІІ
	ІІІІ
	ІІV
	VV
	VVІ
	VVІІ
	VVІІІ
	ІІХ
	ХХ

	ниви
	440
	440
	335
	335
	330
	330
	220
	220
	115
	115


    За създаване и отглеждане на трайни насаждения:

гратисен 

период на


период

плододаване




години

години 

лв./евро/дка

      Лозови насаждения  

        3 

 
4-7



30.00/15,39
8-21 



50.00/25,56
за останалия период

на плододаване

30.00/15,39
Овощни насаждения-

     4

5-7


            35.00/17,90
семкови, костилкови, черупкови


за останалия период

на плододаване

45.00/23,01
Ягодоплодни култури

      2

за периода

на плододаване

35.00/17,90
Етерично-маслени култури-

мента, лавандула шипка и др.
      3

за периода

на плододаване

35.00/17,90
Култивирани билки-

срок на предоставяне – 5 години     1

2-5


            35.00/17,90
Калифорнийски аспержи

срок на предоставяне – 15 години    3
             4-12


          35.00/17,90
 13-16 


          25.00/12,78

(2) Цената по ал.1 служи за начална при обявяване на търгове и конкурси за отдаване под наем или аренда.

Чл. 11. /Изм. с Решение №257/13.12.2012 г. на ОбС-Кърджали/ Отдаването под наем на поземлени имоти от ОПФ, включени в Програмата за управление и разпореждане със земите от ОПФ се извършва чрез публичен търг търг или публично оповестен конкурс от кмета на общината за срок до 10 стопански години. 
Чл. 12. (1) /Изм. и доп. с Решение №257/13.12.2012 г. на ОбС – Кърджали/ При създаване на трайни насаждения продължителността на периода на отдаване под аренда за отделните видове трайни насаждения се определя съгласно Наредбата за базисните цени на трайните насаждения, приета с ПМС № 151/30.07.1991 г. При наемане под аренда на общинска земя заинтересованите страни посочват вида на трайните насаждения.
(2)/Нова приета с Решение №257/13.12.2012 г. на ОбС-Кърджали/  При създаване на смесени овощни насаждения в един имот, продължителността на периода на отдаване се определя на база насаждението с най-дълъг срок на плододаване, определен с Наредбата за базисните цени на трайните насаждения, приета с ПМС №151/30.07.1991 г.

(3) /Нова приета с Решение №150/23.06.2016 г. на ОбС-Кърджали/ Собствениците на овощни насаждения, създадени върху земеделски земи от ОПФ, може да придобият право на собственост върху тези земи след изтичане на 5 години от създаването на насажденията и при условие, че са:

1. /Нова приета с Решение №150/23.06.2016 г. на ОбС-Кърджали/  създадени и се ползват по силата на договор с кмета на общината;

2. /Нова приета с Решение №150/23.06.2016 г. на ОбС-Кърджали/  придобити чрез приватизационна сделка;


3. /Нова приета с Решение №150/23.06.2016 г. на ОбС-Кърджали/  придобити от организациите по § 12 от преходните и заключителните разпоредби.

(4) /Нова приета с Решение №150/23.06.2016 г. на ОбС-Кърджали/  В случаите по чл.12, ал.3, т.1 заявленията за придобиване право на собственост върху заетите с овощни насаждения земи могат да се подават след 5 години от изтичането на определения в договора гратисен период за създаване на насаждението.

1. /Нова приета с Решение №150/23.06.2016 г. на ОбС-Кърджали/  Лицата подават заявления по образец за придобиване право на собственост върху земите, заети с овощни насаждения до кмета общината;

2. /Нова приета с Решение №150/23.12.2016 г. на ОбС-Кърджали/  Заявленията се разглеждат от комисия, назначена от кмета на общината, в едномесечен срок от извършване на теренна проверка. В състава на комисията участват представители на общината, общинската служба по земеделие, агрономи и други специалисти в областта на овощарството. За резултатите от работата на комисията се изготвя протокол, който се одобрява от кмета на общината;

3. /Нова приета с Решение №150/23.06.2016 г. на ОбС-Кърджали/  Комисията извършва теренна проверка за състоянието на овощните насаждения в имота - обект на заявлението, в периода от 1 април до 1 ноември и изготвя констативен протокол;


4. /Нова приета с Решение №150/23.06.2016 г. на ОбС-Кърджали/  Въз основа на одобрения протокол на комисията по т.2 кметът на общината връща заявлението с мотивирано писмо до заявителя, когато:


5. /Нова приета с Решение №150/23.06.2016 г. на ОбС-Кърджали/  при теренната проверка по т.3 се установи, че имотът - обект на заявлението, не представлява овощна градина, или

6. /Нова приета с Решение №150/23.06.2016 г. на ОбС-Кърджали/  не са спазени изискванията по чл. 24д, ал.1 от ЗСПЗЗ.


7. /Нова приета с Решение №150/23.06.2016 г. на ОбС-Кърджали/  Комисията по ал.4, т.2 комплектува преписка със заявлението и документите по чл.110,ал.4 от ППЗСПЗЗ, към които се прилагат и:

8. /Нова приета с Решение №150/23.06.2016 г. на ОбС-Кърджали/  документ, удостоверяващ правото на собственост върху земеделските земи - предмет на разпореждане, и скица на имота от КВС или КККР;

9. /Нова приета с Решение №150/23.06.2016 г. на ОбС-Кърджали/ пазарна оценка, изготвена от независим оценител, вписан в регистъра на независимите оценители и притежаващ сертификат за оценителска правоспособност на земеделски земи и трайни насаждения, която се възлага от кмета на общината;

10. /Нова приета с Решение №150/23.06.2016 г. на ОбС-Кърджали/ данъчна оценка на имота;

11. /Нова приета с Решение №150/23.06.2016 г. на ОбС-Кърджали/ констативен протокол, изготвен по реда на ал.4, т.3;

12. /Нова приета с Решение №150/23.06.2016 г. на ОбС-Кърджали/ цветна извадка от цифровата ортофото карта и геореферирани снимки на имота;

13. /Нова приета с Решение №150/23.06.2016 г. на ОбС-Кърджали/ документ, удостоверяващ липсата на задължения към Държавен фонд "Земеделие", към общинския поземлен фонд по сключени договори, както и по чл.34, ал.6 и по чл. 37в, ал.7 от ЗСПЗЗ за земите по чл.37в, ал.3, т.2 от ЗСПЗЗ;

14. /Нова приета с Решение №150/23.06.2016 г. на ОбС-Кърджали/ удостоверение за липса на реституционни претенции за имота, издадено от общинската служба по земеделие.

15. /Нова приета с Решение №150/23.06.2016 г. на ОбС-Кърджали/ други документи за изпълнението на специалните изисквания на ЗСПЗЗ.

16. /Нова приета с Решение №150/23.06.2016 г. на ОбС-Кърджали/ Информация за обстоятелствата по т.5, подточки 6 и 7 се събира служебно от общинска администрация.


 (5)  /Нова приета с Решение №150/23.06.2016 г. на ОбС-Кърджали/ Продажбата на земеделски земи от общинския поземлен фонд, заети с овощни насаждения, се извършва по реда на Закона за общинската собственост при спазване на изискванията на ЗСПЗЗ и ППЗСПЗЗ.

(6) /Нова приета с Решение №150/23.06.2016 г. на ОбС-Кърджали/ В срок 20 години от придобиване правото на собственост върху земеделските земи по ал.3 не може да се извършва промяна на начина им на трайно ползване, както и промяна на предназначението им за неземеделски нужди.
Чл. 13. При отдаване под наем или аренда на земи от ОПФ чрез конкурс конкурсните условия, критериите и тегловите коефициенти за оценка на предложенията  се определят с решение на Общинския съвет.
Чл. 14. За земеделските земи, предоставени под аренда се спазва Закона за арендата в земеделието. 
Чл. 15. Право на участие в търговете и конкурсите имат всички физически и  юридически лица.
Чл. 16. /Доп. с Решение №257/13.12.2012 г. на ОбС-Кърджали/ Кметът на общината издава заповед за провеждането на търг или конкурс, за отдаване под наем, аренда и за продажба на земеделски земи, включени в Програмата за управление и разпореждане със земи от ОПФ, приета от Общинския съвет, която съдържа:
1. описанието на обекта на търга или конкурса;
2. условията за участие в търга или конкурса;
3. цената, мястото и срока за закупуване на тръжни или конкурсни документи;
4. размера и срока за плащане на депозита;
5. условията за заплащане на цената;
6. мястото и срока за подаване на документи;
7. мястото на обявяване на информацията за земите - обект на търга или конкурса;
8. мястото, деня и часа на провеждането на търга или конкурса;
Чл. 17. По предложение на кмета на общината Общинския съвет определя маломерни имоти от ОПФ, които могат да се отдават под наем за една стопанска година без търг или конкурс на базисна наема цена за декар площ. 

Чл. 18. (1) Въз основа на решението на Общинския съвет кметът на общината издава заповед за предоставяне на маломерните имоти която съдържа:
1. /Изм. с Решение №257/13.12.2012 г. на ОбС-Кърджали/ описание на обектите, които ще се отдават под наем.
2. срок за подаване на заявления за наемане на земеделска земя.
3. размер на наемната цена на дка.

(2) Със заповедта  по ал. 1 се одобряват образците на заявления за наемане на земеделска земя. 

Чл. 19. /Отм. с Решение №150/23.06.2016 г. на ОбС-Кърджали/ 

Чл. 20. /Доп. с Решение №257/13.12.2012 г. на ОбС-Кърджали, изм. с Решение №7/24.01.2025 г. на ОбС-Кърджали/ Заповедите по чл.16 и чл. 18 се публикуват на официалната интернет страница на общината, информационните табла на общинска администрация и на съответните кметства по населени места, по ред определен в НРПУРОИ.
Чл. 21. /Изм. с Решение №257/13.12.2012 г. на ОбС-Кърджали/ Публично оповестените търгове и конкурси се провеждат от комисия, определена със заповед на кмета на общината, която се състои най-малко от трима редовни членове, един от които е правоспособен юрист и общински съветник. В заповедта за назначаване на комисията се определят нейният председател и членове, включително резервни членове. Комисията взема решение с обикновено мнозинство. Преди отварянето на офертите членовете на комисията попълват декларация за липса на конфликт на интереси. 

Чл. 22. /Изм. и доп. с Решение №257/13.12.2012 г. на ОбС-Кърджали, изм. с Решение №7/24.01.2025 г. на ОбС-Кърджали/ Търговете и конкурсите за отдаване под наем, аренда и за продажба на земеделски земи се провеждат не по - рано от 15 календарни дни от деня на публикуване на заповедта/обявата/ на кмета на общината на официалната интернет страница на общината, информационните табла на общинска администрация и на съответните кметства по населени места, по ред определен в НРПУРОИ.

Чл. 23. /Изм. и доп. с Решение №257/13.12.2012 г. на ОбС-Кърджали, изм. с Решение №151/17.07.2017 г. на ОбС-Кърджали/ Търговете за отдаване под наем или аренда на земи от ОПФ се провеждат ежегодно в периода от м. март до края на календарната година. 

Чл. 23а. /Нов приет с Решение №257/13.12.2012 г. на ОбС-Кърджали/ Възлагането на пазарните оценки и на правните анализи за продажба на земеделски земи-общинска собственост се извършва по реда на раздел ІІ от Наредбата за реда за придобиване, управление и разпореждане с общинско имущество на община Кърджали.

Чл. 23б. /Нов приет с Решение №257/13.12.2012 г. на ОбС-Кърджали/ Разпоредителните сделки с поземлени имоти и вещни права върху имоти – общинска собственост, се извършват по пазарни цени, но не по-ниски от данъчните им оценки. Пазарните оценки на имотите и на вещните права се определят от общинския съвет въз основа на пазарни оценки, изготвени от оценители на имоти. Началните цени при провеждане на търгове или конкурси при разпореждане с имоти и вещни права – общинска собственост не могат да бъдат по-ниски от цените, определени от общинския съвет.

Чл. 24. /Изм. с Решение №230/20.11.2014 г. на ОбС-Кърджали/ Депозитът за участие в търгове и конкурси за всеки отделен имот е съответно: 500 лева/ 255,65 евро за отдаване под наем или аренда на земеделска земя и 30 на сто от определената от Общинския съвет пазарна оценка – при продажба на земеделска земя. Депозитът за участие в търгове и конкурси за отдаване под наем и продажба се внася по банкова сметка на общината, посочена в тръжната или конкурсна документация.

Чл. 25. /Изм. с Решение №230/20.11.2014 г. на ОбС-Кърджали, изм. с Решение №7/24.01.2025 г. на ОбС-Кърджали/ Цената за закупуване на тръжни или конкурсни документи за отдаване под наем или аренда и при продажба е 50 лева, /25,54 евро/ и се заплаща на касата на информационния център, ет.1 на общината.

Чл. 26. Въз основа на резултатите от търга или конкурса кмета на общината сключва договор за наем или аренда или покупко-продажба. 
Наемната цена по договора се заплаща, както следва:

1. за договори със срок на действие до 3 години, включително - еднократно за целият период при подписване на договора;
2. /Изм. с Решение №257/13.12.2012 г. на ОбС-Кърджали/ за договори със срок на действие над три години, по схема, както следва:

- за първите три години – еднократно при сключване на договора за наем;
- за останалия срок на договора – на две вноски. 
Чл. 27. Когато за обявените за отдаване под наем или аренда имоти в периода по чл. 23 не се явят кандидати, имотите могат да се отдават от кмета на общината под наем без търг за същата стопанска година.
Чл. 28. (1) Кандидатите за участие в търга или конкурса представят следните документи:
1. квитанция за закупена тръжна или конкурсна документация - оригинал;
2. документ за внесен депозит за участие в търга или конкурса- оригинал;
3. /Отм. с Решение №88/30.04.2015 г. на ОбС-Кърджали/
4. /Отм. с Решение №88/30.04.2015 г. на ОбС-Кърджали/
5. /Отм. с Решение №7/24.01.2025г. на ОбС-Кърджали/;
6. декларация за запознаване с тръжната или конкурсната документация – по образец;
7. декларация за извършен оглед на имота – по образец;
8. нотариално заверено пълномощно за представителство, в случаите на упълномощаване, касаещо единствено имота, обект на търга или конкурса - /оригинал/;
9. предложение за цена на имота – по образец. Офертната цена се посочва цифром и словом в цели левове на декар. Предложението за цена се поставя в отделен запечатан непрозрачен плик. Върху плика се изписва наименованието на обекта на търга или конкурса, името на участника или на упълномощеното лице, в случаите на упълномощаване; 
10. потвърждение, че приемат конкурсните условия, определени от Общинския съвет, в случаите на отдаване под наем или разпореждане с имота, чрез конкурс;
(2) Участниците в търга или конкурса нямат право да подават повече от една оферта за един имот, както и да правят допълнения и изменения в подадените оферти.

Раздел Втори 
ПРОЦЕДУРА НА ПРОВЕЖДАНЕ НА ПУБЛИЧНО ОПОВЕСТЕН ТЪРГ С ТАЙНО НАДДАВАНЕ

Чл. 29. (1) Предложенията за участие в търг с тайно наддаване се завеждат в информационния център на общината и се представят пред комисията в запечатан непрозрачен плик в деня и часа, определени за провеждане на търга.  

(2) /Доп. с Решение №257/13.12.2012 г. на ОбС-Кърджали/ Върху плика се отбелязват името на участника, наименованието и местонахождението на обекта за продажба, аренда или наем.
(3) В предложението за цената се вписват наименованието на обекта на търга, предлаганата цена/цифром и словом/, името на участника или името на упълномощеното лице.


(4/) В плика с предложението се поставят и документите по чл.28 от наредбата.

Чл. 30. (1) В деня и часа, определени за провеждането на търга, председателят на комисията проверява присъствието на членовете на комисията и обявява откриването на търга.


(2) Кандидатите за участие в търга се легитимират пред тръжната комисия чрез представяне на документ за самоличност/лична карта/.


(3) Лицата, които представляват участниците, подали предложения се легитимират с документ за самоличност и нотариално заверено пълномощно за представителство, в случаите на упълномощаване.


(4) В случай, че отсъстват повече от половината членове на комисията или отсъства правоспособният юрист или председателят на комисията и те не могат да бъдат заменени от резервните членове, търгът се отлага за същия час и място на следващия работен ден.


Чл. 31. (1) След откриването на търга, комисията извършва регистрация на участниците по реда на завеждане на предложенията в деловодството на общината и проверява съдържанието на подадените предложения. Запечатаните пликове с «предложена цена» се поставят на видно място пред всички членове на комисията.


(2) Председателят на комисията при отварянето на всеки плик с документите, проверява дали са спазени условията за участие в търга, обявява допуснатите кандидати и тези които не се допускат, поради неспазване на някое от условията за участие. 


(3) Не се допускат до участие в търга кандидати, чиито предложения:


1. Са подадени след определения срок;
2. Са подадени в незапечатан и прозрачен плик;

3. Не съдържат документ за внесен депозит за участие в търга;

4. Не съдържат документ за закупена тръжна документация;

5. Не съдържат който и да е от документите, изискващи се по чл.28 от наредбата;
6. Не са изпълнили условията в тръжната документация;
7.  /Отм. с Решение №151/17.07.2017 г. на ОбС-Кърджали/;
(4) /Отм. с Решение №151/17.07.2017 г. на ОбС-Кърджали/;
(5) В залата остават само допуснатите до участие в търга участници.

Чл. 32. (1) Председателят на комисията оповестява предложената цена на всеки  от допуснатите участници.


(2) Предложенията за цена се заверяват от членовете на комисията по търга и се подреждат, според размера на предлаганите суми.


(3) Търгът се смята за спечелен от участника, предложил най-високата цена, която се обявява пред всички участници, и търгът се закрива. 


(4) /Изм. и доп. с Решение №257/13.12.2012 г. на ОбС-Кърджали/ При предложена еднаква най-висока цена от участници, търгът продължава между тях с явно наддаване, което започва от тази цена при стъпка на наддаване от 1 лев от началната цена за наддаване, при отдаване под наем или аренда, и от 1 до 10 на сто от началната цена за наддаване при продажба. Стъпката за наддаване се определя от комисията по търга. При отказ за участие в наддаването търгът се прекратява.

Чл.3 3. (1) Комисията изготвя протокол, който се подписва от членовете на комисията и от всички участници. Екземпляр от протокола, след одобряване от кмета на общината, се предоставя на спечелилия търга участник. 

(2) В срок от 5/пет/ работни дни след провеждането на търга тръжната комисия представя протокола за утвърждаване от кмета на общината, а в срок от 5/пет/ работни дни от утвърждаване на протокола кметът на общината издава заповед за определяне на спечелилия търга участник. Със заповедта се определя и срока за заплащане на цената и сключване на договора за покупко-продажба или договора за наем.

(3) В срок от два дни след изтичането на срока за обжалване на заповедта на кмета комисията по търга освобождава депозитите на участниците в търгове и конкурси за отдаване под наем. В случаите на покупко-продажба, депозитът на спечелилия търга участник се задържа, като гаранция за сключване на договор, който депозит се прихваща от продажната цена. В случай, че от участник в търга, бъде подадена жалба срещу заповедта на кмета неговият депозит също се задържа до окончателното приключване на производството по жалбата.
Чл. 34. (1) В случаите, когато тръжни документи са закупени от повече кандидати, а на търга се яви само един кандидат, търгът се отлага с два часа и ако след този срок не се яви друг кандидат, явилият се обявява за спечелил търга по предложената от него цена, която не може да бъде по-ниска от обявената начална тръжна цена.

(2) В случаите, когато тръжни документи са закупени само от един кандидат търгът се провежда и кандидата се счита за спечелил търга по предложената от него цена, която не може да бъде по-ниска от обявената начална тръжна цена.

(3) В случай, че в резултат на декласиране на участник, поради нередовност, остане само един кандидат, търгът се провежда и участникът се обявява за спечелил по предложената от него цена, която не може да бъде по-ниска от обявената начална тръжна цена.

(4) В случаите, когато на търга с тайно наддаване не се явят кандидати, както и в случаите на декласиране на всички кандидати, търгът се обявява за непроведен, за което се съставя протокол.

Раздел  Трети 
ПРОЦЕДУРА НА ПРОВЕЖДАНЕ НА ПУБЛИЧНО ОПОВЕСТЕН КОНКУРС

Чл. 35. (1) Офертите за участие в конкурса се изготвят в съответствие с изискванията, определени в конкурсната документация и се депозират в запечатан непрозрачен плик в информационния център на общината. Върху плика се отбелязват точното наименование на обекта, името и адресът на участника. Допълнения или изменения на подадените оферти не се допускат след представянето им.


(2) Когато в срока за депозиране постъпи само една оферта или не постъпи оферта, конкурсът се обявява за непроведен, за което се съставя протокол. В тези случаи по предложение на конкурсната комисия кмета на общината може да определи допълнителен срок за депозиране на оферти, като конкурсната комисия е длъжна да уведоми писмено всички лица, закупили конкурсна документация за удължаването на сроковете.

Чл. 36. Постъпилите оферти се отварят най-късно на следващия работен ден след изтичането на срока за депозирането им в присъствието на оферентите. Кандидатите за участие в конкурса се лигитимират пред конкурсната комисия чрез представяне на документ за самоличност/лична карта/, а лицата, които представляват участниците – чрез документ за самоличност и нотариално заверено пълномощно за представителство, в случай на упълномощаване.
Чл. 37. (1) Председателят на конкурсната комисия при отварянето на всеки плик с документи, проверява дали са спазени условията за участие в конкурса, обявява допуснатите кандидати и тези, които не се допускат, поради неспазване на някое от условията за участие.
(2) Запечатаните пликове с «предложена цена» се поставят на видно място пред всечки членове на комисията.
Чл. 38. (1) Не се допускат до участие в конкурса оферти, които:

1.са подадени след определения срок;

2.са подадени в незапечатан и прозрачен плик;

3.не съдържат документ за внесен депозит за участие в конкурса;

4.не съдържат документ за закупена конкурсна документация;

5.не съдържат който и да е от документите, изискващи се по чл. 28 от наредбата;
6.не съдържат потвърждение, че приемат конкурсните условия, определени от Общинския съвет за отдаване под наем или разпореждане с имота;

7. не са изпълнили условията в конкурсната документация;

8. /Отм. с Решение №151/17.07.2017 г. на ОбС-Кърджали/;
(2) /Отм. с Решение №151/17.07.2017 г. на ОбС-Кърджали/;
Чл. 39. Председателят на комисията оповестява предложението за цена на допуснатите участници, което се заверява с подписа на  членовете на конкурсната комисия.

Чл. 40. (1) В 3 дневен срок след разглеждане на офертите конкурсната комисия извършва оценка и класиране в съответствие с конкурсните условия, критерии и КФ на тежест, определени от Общинския съвет и посочени в конкурсната документация, изготвя и представя протокола за утвърждаване от кмета на общината, в който посочва класираните участници на първите три места и предложение за определяне за спечелил конкурса участник. Конкурсната комисия уведомява писмено допуснатите до участие в конкурса участници за резултатите от конкурса.

(2) Участниците се уведомяват писмено за резултатите от проведения конкурс. 

(3) В срок от 5/пет/ работни дни от приключване на конкурса конкурсната комисия предоставя протокола за утвърждаване от кметът на общината, който със заповед определя спечелилия конкурса участник. Със заповедта се определя и срока за заплащане на цената и сключване на договора за покупко-продажба или договор за наем.


(4) В срок от два дни след изтичането на срока за обжалване на заповедта на кмета конкурсната комисия освобождава депозитите на участниците, като задържа депозитът на спечелилия конкурса участник, като гаранция за сключване на договор за покупко-продажба, който се прихваща от цената. В случай, че от участник в конкурса бъде подадена жалба срещу заповедта на кмета неговият депозит също се задържа до окончателното приключване на производството по жалбата.

Раздел Четвърти
/Изм. с Решение №257/13.12.2012 г. на ОбС-Кърджали/

СКЛЮЧВАНЕ НА ДОГОВОР ЗА НАЕМ, АРЕНДА ИЛИ ПОКУПКО-ПРОДАЖБА
Чл. 41. (1) /Доп. с Решение №257/13.12.2012 г. на ОбС-Кърджали/ Договорът за наем, аренда или покупко-продажба се сключва в 7 дневен срок след изтичане на срока за обжалване на заповедта на кмета за определяне на спечелилия търга или конкурса участник или постановяване на съдебно решение при обжалване и след:

1. Представяне на платежен документ за внасяне на разликата от достигнатата на търга или конкурса цена и внесеният депозит за участие, който се прихваща от продажната цена – при продажба на земеделски имоти;
2. Представяне на декларация за произхода на средствата за закупуване на имота/образец по чл. 4, ал.7 и по чл. 6, ал.5, т. 3 от Закона за мерките срещу изпирането на пари/. Декларацията се изисква при покупка на земеделски имоти на стойност над 30 хил. лв./15,39 хил. евро.;
3. /Доп. с Решение №257/13.12.2012 г. на ОбС-Кърджали/ Представяне на платежен документ за заплащане на наемната цена, съгласно условията на договора за наем и аренда – при отдаване под наем и аренда на земеделски имоти;
4. /Изм. с Решение №257/13.12.2012 г. на ОбС-Кърджали, изм. с Решение №151/17.07.2017 г. на ОбС-Кърджали/ Представяне на платежен документ за внесена гаранция в размер на 120 (сто и двадесет) лева/61,36 евро на декар, за изпълнение на задълженията по договора при отдаване под аренда на земеделски имоти.

5. /Нова приета с Решение №257/13.12.2012 г. на ОбС-Кърджали/ Стойността на гаранцията се възстановява на арендатора след изтичане на гратисния период, при изпълнение на задължението за създаване на трайното насаждение. Изпълнението се установява с двустранно подписан протокол между страните по арендния договор.
(2) В договора за покупко-продажба/наем/ се включва достигнатата цена и приетите конкурсни условия при продажбата/наемането/ на имота чрез конкурс.
Чл. 42. (1) Ако в срока по чл. 41 не бъде сключен договор по вина на участника спечелил търга или конкурса внесения депозит за участие не се връща.

(2) /Изм. и доп. с Решение №257/13.12.2012 г. на ОбС-Кърджали/ Ако в определения срок не бъде сключен договор за наем, аренда или продажба по причини, независещи от волята на участника спечелил търга или конкурса, внесения депозит се възстановява на участниците.

Чл. 43. (1) /Изм. и доп. с Решение №257/13.12.2012 г./ В случаите по чл. 42 тръжната или конкурсна комисия предлага на кмета на общината договора за продажба, наем и аренда да се сключи с класирания на второ място участник в търга или конкурса.

(2) /Изм. и доп. с Решение №257/13.12.2012 г. на ОбС-Кърджали/  Договорът за покупко – продажба, наем или аренда с класирания на второ място участник се сключва, ако разликата между предложената от него цена и цената предложена от класирания на първо място участник е не по-голяма от 10 /десет/ на сто.
Чл. 44. Кмета на общината издава заповед с която определя класирания на второ място участник в търга, съответно в конкурса в тридневен срок от предложението на комисията. Срока за сключване на договора за продажба в тези случаи е 7 дневен след изтичане на срока по чл.41, ал.1 от наредбата.

Чл. 45. /Изм. и доп. с Решение №257/13.12.2012 г. на ОбС-Кърджали, изм. с Решение №150/23.06.2016 г. на ОбС-Кърджали/ Имотите, предмет на продажба, наем или аренда се предават с приемателно-предавателен протокол на купувача, наемателя или арендатора, който е неразделна част от договора за продажба, наем и аренда.


Чл. 46. (1) /Доп. с Решение №257/13.12.2012 г. на ОбС-Кърджали, изм. и доп. с Решение 230/20.11.2014 г. на ОбС-Кърджали/  В случаите, когато определеното за наемател, арендатор или купувач лице не се яви в 2-месечен срок от издаването на заповедта за сключване на договор за наем и аренда или за заплащане на продажната цена на имота, за който е определен за купувач, арендатор или наемател, процедурата за сключване на договора се прекратява.
(2) /Нова приета с Решение №230/20.11.2014 г. на ОбС-Кърджали/ В случаите по чл.46, ал.1 лицата дължат обезщетение за ползване на съответния имот, въз основа на заповед на кмета на общината.
(3) /Нова приета с Решение №230/20.11.2014 г. на ОбС-Кърджали/ Размерът на обезщетението по ал.2 се определя в троен размер на достигнатата на търга наемна или арендна цена за съответния имот, за стопанската година.
Чл. 47. Участниците в търга или конкурса могат да подадат жалба по реда на АПК при неспазване на изискванията на настоящата наредба.

Чл. 48. (1) /Доп. с Решение №257/13.12.2012 г. на ОбС-Кърджали, изм. с Решение №230/20.11.2014 г. на ОбС-Кърджали, отменена с Решение №158/10.06.2019 г. на Административен съд-Кърджали/ 

(2) /Нова приета с Решение №257/13.12.2012 г. на ОбС-Кърджали/ Въз основа на решението на Общинския съвет кметът на общината издава заповед за предоставяне на имотите, която съдържа:

1. описание на обектите, които ще се отдават под наем или аренда;

2. срок за подаване на заявления за наемане на земеделска земя;

3. размер на наемната цена на дка и срок на отдаване под наем.


(3) /Нова приета с Решение №257/13.12.2012 г. на Обс-Кърджали/ Със заповедта по ал.2 се одобряват образците на заявления за наемане на земеделска земя.

(4) /Нова приета с Решение №257/13.12.2012 г. на ОбС-Кърджали, изм. с Решение №7/24.01.2025 г. на ОбС-Кърджали/ Заповедта по ал.2 се публикува на официалната интернет страница на общината, информационните табла на общинска администрация и  на съответните кметства по населени места, по ред определен в НРПУРОИ.

(5) /Нова приета с Решение №257/13.12.2012 г. на ОбС-Кърджали, изм. с Решение №151/17.07.2017 г. на ОбС-Кърджали/ Заинтересованите лица подават заявления по образец, които се разглеждат от комисия, назначена със заповед на кмета на общината. Договорът за наем се сключва по поредността на входиране на заявленията в общината. 


Чл. 49. (1) /Изм. с Решение №150/23.06.2016 г. на ОбС-Кърджали/ В случаите на отдаване под наем на земеделски земи без търг, с изключение на пасищата, мерите и ливадите, кандидатите подават заявление по образец. Заявленията се разглеждат от  комисия, назначена със заповед на кмета на общината.  Договорът за наем се сключва по поредността на входиране на заявленията в общината. 

(2) /Отм. с Решение №151/17.07.2017 г. на ОбС-Кърджали/;

Чл. 50. (1) Наемните и арендни договори се прекратяват:

1. когато с решение на ОСЗ се извършва обезщетяване със земя и това засяга отдадената под наем или аренда земя;

2. при влязло в сила съдебно решение за признато право на собственост;

3. когато е издадено решение на ОСЗ за признаване правото на възстановяване на собствеността в съществуващи или възстановими стари реални граници;

4. поради неплащане на наемната/арендна цена в срока по договора;

5. когато не се използва земеделската земя по предназначение;

6. други основания, определени в наемния/арендния договор.


(2) След прекратяване на наемните/арендни отношения, наемателят/арендаторът е длъжен да върне земеделската земя почистена от засятите култури през изтеклата стопанска година.

Раздел Пети

Изм. с Решение №150/23.06.2016 г. на ОбС-Кърджали/

ПРЕДОСТАВЯНЕ ПОД НАЕМ НА ПАСИША, МЕРИ И ЛИВАДИ

Чл. 51. /Отм. с Решение №230/20.11.2014 г. на ОбС-Кърджали/ 


1. /Отм. с Решение №230/20.11.2014 г.на ОбС-Кърджали/ 

2. /Отм. с Решение №230/20.11.2014 г.на ОбС-Кърджали/ 


3. /Отм. с Решение №230/20.11.2014 г.на ОбС-Кърджали/ 

(2) /Отм. с Решение №230/20.11.2014 г.на ОбС-Кърджали/ 


Чл. 51. (1) /Нова приета с Решение №230/20.11.2014 г. на ОбС-Кърджали, изм. с Решение №7/24.01.2025 г. на ОбС-Кърджали/ Пасищата, мерите и ливадите от държавния и общинския поземлен фонд се отдават под наем без търг в случаите по чл. 24а, ал. 2, т. 6 на собственици или ползватели на животновъдни обекти, които отглеждат пасищни селскостопански животни, регистрирани в Интегрираната информационна система на БАБХ, нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земите по чл. 37в, ал. 3, т. 2 и по чл. 37ж, ал. 5. Пасищата, мерите и ливадите се разпределят съобразно броя и вида на регистрираните животни.


(2) /Нова приета с Решение №230/20.11.2014 г. на ОбС-Кърджали, изм. с Решение №150/23.06.2016 г. на ОбС-Кърджали, изм. с Решение №7/24.01.2025 г. на ОбС-Кърджали/ Министърът на земеделието и храните съгласува предложените от директорите на областните дирекции "Земеделие" списъци със свободните пасища, мери и ливади от държавния поземлен фонд, които се отдават под наем по ал. 1. Списъците на имотите се обявяват и публикуват в областната дирекция "Земеделие", общинските служби по земеделие, общините и кметствата и на интернет страницата на областната дирекция "Земеделие" и на общината в срок до 1 март.

Чл.52. (1) /Отм. с Решение №230/20.11.2014 г. на ОбС-Кърджали/ 

(2) /Отм. с Решение №230/20.11.2014 г. на ОбС-Кърджали/ 


(3) /Отм. с Решение №230/20.11.2014 г. на ОбС-Кърджали/ 


(4) /Отм. с Решение №230/20.11.2014 г. на ОбС-Кърджали/

Чл. 52. (1) /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №150/23.06.2016 г. на ОбС-Кърджали, изм. с Решение №7/24.01.2025 г. на ОбС-Кърджали/ Пасищата, мерите и ливадите се разпределят между лицата по чл.37и, ал. 1 от ЗСПЗЗ, които имат регистрирани животновъдни обекти в съответното землище в същата или в съседна община, независимо от областта, в която се намира, съобразно броя и вида на регистрираните пасищни селскостопански животни, в зависимост от притежаваните или ползвани на регистрирано правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На лицата, които отглеждат едри и дребни преживни селскостопански животни с предназначение за производство на мляко или месо и животни от местни (автохтонни) породи, и/или биологично сертифицирани едри и дребни преживни селскостопански животни, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория.

Чл. 53. (1) /Отм. с Решение №230/20.11.2014 г. на ОбС-Кърджали/ 
(2) /Отм. с Решение №230/20.11.2014 г. на ОбС-Кърджали/

(3) /Отм. с Решение №230/20.11.2014 г. на ОбС-Кърджали/

(4) /Отм. с Решение №230/20.11.2014 г. на ОбС-Кърджали/

Чл. 53. /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №7/24.01.2025 г. на ОбС-Кърджали/ Общинският съвет определя с решение свободните пасища, мери и ливади от общинския поземлен фонд за общо и индивидуално ползване. Списъкът на имотите за общо и индивидуално ползване се обявява и публикува в областната дирекция "Земеделие", общинските служби по земеделие, общините и кметствата и на интернет страницата на областната дирекция "Земеделие" и на общината в срок до 1 март.

Чл. 54. (1) /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №150/23.06.2016 г. на ОбС-Кърджали, изм. с Решение №7/24.01.2025 г. на ОбС-Кърджали/ / Лицата по чл.37и, ал.1от ЗСПЗЗ подават заявление до общинската служба по земеделие по местонахождението на животновъдния обект в срок до 10 март. Заявлението е по образец, утвърден от министъра на земеделието и храните, и се отнася за следващата календарна година. Към заявлението лицата прилагат декларация, че не са свързани лица по смисъла на Търговския закон с лица, които не са изплатили задълженията си по чл. 34, ал. 6, по чл. 37в, ал. 7 за земите по чл. 37в, ал. 3, т. 2 и по чл. 37ж, ал. 11 за земите по чл. 37ж, ал. 5 за предходните стопански години, както и задълженията си към държавния и общинския поземлен фонд.

 
(2) /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №150/23.06.2016 г. на ОбС-Кърджали, изм. с Решение №7/24.01.2025 г. на ОбС-Кърджали/ Българската агенция по безопасност на храните изготвя официална справка, утвърдена със заповед на изпълнителния директор на БАБХ, която се публикува на интернет страницата на агенцията. Справката съдържа информация за всички регистрирани в Интегрираната информационна система към 1 февруари на текущата година:


1. животновъдни обекти, регистрирани по чл. 137 от Закона за ветеринарномедицинската дейност, в които се отглеждат постоянно или целогодишно пасищни селскостопански животни, с изключение на животновъдни обекти, в които за периода от 15 ноември до 15 март не се отглеждат животни;

2. собственици или ползватели на регистрирани животновъдни обекти;

3. пасищни селскостопански животни в животновъдните обекти.


(3) /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №150/23.06.2016 г. на ОбС-Кърджали, изм. с Решение №151/17.07.2017 г. на ОбС-Кърджали, изм. с Решение №7/24.01.2025 г. на ОбС-Кърджали/ Разпределянето на пасища, мери и ливади се извършва за всяко землище на територията на общината от комисия, определена със заповед на директора на областната дирекция "Земеделие", издадена в срок до 20 март. В състава на комисията се включват: кметът на населеното място, съответно кметският наместник или оправомощени от тях длъжностни лица, представител на общинската администрация, представител на общинската служба по земеделие, представител на областната дирекция "Земеделие" и представител на областната дирекция по безопасност на храните. Председател на комисията е кметът на общината или оправомощено от него длъжностно лице. На заседанието могат да присъстват лицата по ал. 1, както и представител на областна администрация.


(4) /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №7/24.01.2025 г. на ОбС-Кърджали/ Комисията по чл.37и, ал. 7 въз основа на справката по ал. 6 от ЗСПЗЗ:


1. извършва проверките по чл. 37м, ал. 1;


2. съставя списък на допуснатите до участие в разпределението лица, които отговарят на условията по чл.37и, ал. 1, съдържащ и информацията за тях от справката по чл.37и, ал. 6 от ЗСПЗЗ и регистрираните им договори за ползване на пасища, мери и ливади;

3. определя необходимата площ при условията на чл.37и, ал. 4 от ЗСПЗЗ за допуснатите лица в списъка по т. 2 в срок до 20 април;

4. разпределя едновременно имоти или части от имоти от държавния и общинския поземлен фонд до достигане на нормата по чл.37и, ал. 4 от ЗСПЗЗ при спазване на следната последователност:


а) собственици или ползватели на животновъдни обекти, регистрирани в съответното землище, отглеждащи биологично сертифицирани животни и имащи биологично сертифицирани площи;

 
б) собственици или ползватели на животновъдни обекти, регистрирани в съответното землище, ползвали съответните имоти по договори с изтекъл срок;


в) собственици или ползватели на животновъдни обекти, регистрирани в съответното землище;


 г) собственици или ползватели на животновъдни обекти, съседни на имоти от държавния и/или общинския поземлен фонд, независимо от землището, в което се намират имотите;


5. при недостиг на пасища, мери и ливади от държавния и/или общинския поземлен фонд в землището, в което се намира животновъдният обект, определя с протоколно решение коефициент за редукция на площите, който се прилага спрямо всички лица в землището; при наличие на свободни пасища, мери и ливади в съседно землище в същата или съседна община площите може да се разпределят до достигане на нормата по чл.37и,  ал. 4 от ЗСПЗЗ.


(5) /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №7/24.01.2025 г. на ОбС-Кърджали/ Списъкът по чл.37и, ал. 8, т. 2 се публикува по реда на чл.37и,  ал. 2 от ЗСПЗЗ в срок до 30 март. Промени в списъка могат да се правят в 7-дневен срок от неговото публикуване при промяна на обстоятелствата, както и за отстраняване на допуснати грешки и/или непълноти по инициатива на заинтересованите лица, които прилагат съответните доказателства.

(6) /Нова приета с Решение №230/20.11.2014 г. на ОбС-Кърджали, изм. с Решение №88/30.04.2015 г. на ОбС-Кърджали, изм. с Решение №7/24.01.2025 г. на ОбС-Кърджали/ Комисията по чл.37и, ал. 7 от ЗСПЗЗ съставя протокол за разпределение на имотите в срок до 20 май, който се обявява и се публикува в областната дирекция "Земеделие", общинските служби по земеделие, общините и кметствата и на интернет страницата на областната дирекция "Земеделие" и на общината.


(7) /Нова приета с Решение №88/30.04.2015 г. на ОбС-Кърджали, изм. с Решение №150/23.06.2016 г. на ОбС-Кърджали, изм. с Решение №7/24.01.2025 г. на ОбС-Кърджали/ Протоколът по чл.37и,  ал. 10 от ЗСПЗЗ може да се обжалва относно площта на имотите в 14-дневен срок пред районния съд. Обжалването не спира изпълнението, освен ако съдът разпореди друго.


(8) Нова приета с Решение №88/30.04.2015 г. на ОбС-Кърджали, изм. с Решение №7/24.01.2025 г. на ОбС-Кърджали/ Въз основа на протокола по чл.37и, ал. 10, от ЗСПЗЗ в срок до 20 юни кметът на общината, съответно директорът на областната дирекция "Земеделие", сключва договор за наем с минимален срок от 5 календарни години, който започва да тече от следващата календарна година. Договорът се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади. Договорите съдържат данните по чл.37и,  ал. 1, ал. 4 и ал. 10 от ЗСПЗЗ вписват се в службата по вписванията и се регистрират в общинската служба по земеделие.


(9) /Нова приета с Решение №88/30.04.2015 г. на ОбС-Кърджали, изм. с Решение №150/23.06.2016 г. на ОбС-Кърджали, изм. с Решение №7/24.01.2025 г. на ОбС-Кърджали/ Останалите свободни пасища, мери и ливади от общинския и държавния поземлен фонд се отдават под наем чрез търг, в който се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира. Търговете се провеждат от областната дирекция "Земеделие" - за земите от държавния поземлен фонд, и от кмета на общината - за земите от общинския поземлен фонд. Договорите се сключват за една календарна година.

(10) /Нова приета с Решение №88/30.04.2015 г. на ОбС-Кърджали/ Останалите, след провеждането на търга по ал.8 свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред, определен в Правилника за прилагане на закона. Договорите за наем се сключват за срок от една стопанска година.

(11) /Нова приета с Решение №150/23.06.2016 г. на ОбС-Кърджали, изм. с Решение №151/17.07.2017 г. на ОбС-Кърджали/ При сключване на договори за наем или аренда на пасища, мери и ливади от държавния и общинския поземлен фонд, които изцяло или частично не попадат в актуалния към датата на подписване на договора специализиран слой по чл. 5, ал. 2 от Наредба № 2 от 17 февруари 2015 г. за критериите за допустимост на земеделските площи за подпомагане по схеми и мерки за плащане на площ, не се дължи заплащане на наемна цена, съответно арендно плащане за две стопански години от сключването на договора.

Чл. 54а.  (1) /Нова приета с Решение №150/23.06.2016 г. на ОбС-Кърджали/ Кметът на общината ежегодно извършва проверки за спазване на условията по чл.37и, ал.4 от ЗСПЗЗ по сключените договори за наем или аренда на пасища, мери и ливади от общинския поземлен фонд въз основа на изготвена и предоставена от Българската агенция по безопасност на храните /БАБХ/ официална справка за всички регистрирани към 1 февруари на текущата година в Интегрираната информационна система на БАБХ:  животновъдни обекти, собственици или ползватели на регистрирани животновъдни обекти, пасищни селскостопански животни в животновъдните обекти на територията на община Кърджали.

(2) /Нова приета с Решение №150/23.06.2016 г. на ОбС-Кърджали/ Когато при извършването на проверките се установи, че:

1. /Нова приета с Решение №150/23.06.2016 г. на ОбС-Кърджали/ В животновъдния обект броят на регистрираните пасищни селскостопански животни е с над 30 на сто по-малък от броя им към сключването на договорите за наем или аренда, договорите се изменят, като площта се определя в съответствие с процентното намаление на броя на животните;

2. /Нова приета с Решение №150/23.06.2016 г. на ОбС-Кърджали/  В животновъдния обект няма регистрирани пасищни селскостопански животни, договорите за наем или аренда се прекратяват от кмета на общината;

3. /Нова приета с Решение №150/23.06.2016 г. на ОбС-Кърджали/   Е настъпила промяна на условията по чл. 37и, ал.1, договорите за наем или аренда се прекратяват от кмета на общината;

4. /Нова приета с Решение №150/23.06.2016 г. на ОбС-Кърджали/   Е заличена регистрацията на животновъдния обект в съответното землище, договорите за наем или аренда се прекратяват от кмета на общината.

(3) /Нова приета с Решение №150/23.06.2016 г. на ОбС-Кърджали/ Алинея 2 не се прилага за част или всички селскостопански пасищни животни, регистрирани в Интегрираната информационна система на БАБХ, които са засегнати от тежко природно бедствие или епизоотии.
Чл. 55. (1) /Отменена с Решение №150/23.06.2016 г. на ОбС-Кърджали/
(2) /Отменена с Решение №150/23.06.2016 г. на ОбС-Кърджали/
(3) /Отменена с Решение №150/23.06.2016 г. на ОбС-Кърджали/
(4) /Отменена с Решение №150/23.06.2016 г. на ОбС-Кърджали/
(5) /Отменена с Решение №150/23.06.2016 г. на ОбС-Кърджали/

Чл. 55. /Нов приет с Решение №150/23.06.2016 г. на ОбС-Кърджали, изм. с Решение №151/17.07.2017 г. на ОбС-Кърджали/ Промяна на предназначението на земеделски земи с начин на трайно ползване - пасища, мери и ливади от общинския поземлен фонд, се разрешава, когато е:

1. предвидено с влязъл в сила общ устройствен план за съответната територия на общината;

2. предвидено за изграждане на обекти с национално значение, национални обекти по смисъла на § 1 от допълнителните разпоредби на Закона за държавната собственост, както и на общински обекти от първостепенно значение;

3. предвидено за изграждане на обекти на техническата инфраструктура по смисъла на Закона за устройство на територията, на археологически обекти по смисъла на Закона за културното наследство и на специални обекти, свързани с отбраната и сигурността на страната;

4. предоставена концесия с решение на Министерския съвет.
Раздел Шести
/Нов приет с Решение №257/13.12.2012 г. на ОбС-Кърджали/

ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКИ ЗЕМИ. РАЗПОРЕЖДАНЕ С ОПФ
Чл. 56. (1) Промяната на предназначението на земеделски земи от общинския поземлен фонд за неземеделски нужди се извършва с решение на Общинския съвет при условията и реда на Закона за опазване на земеделските земи и Закона за общинската собственост.
(2) Промяна на предназначението на земеделски земи от общинския поземлен фонд за неземеделски нужди може да се допуска за:
1. изграждане на обекти на техническата инфраструктура по смисъла на ЗУТ;
2. създаване на нови или разширяване строителните граници на съществуващи урбанизирани територии/населени места и селищни образувания/;
3. създаване или разширяване границите на отделни урегулирани поземлени имоти извън строителните граници на съществуващи урбанизирани територии/населени места и селищни образувания/;

(3) Решението на Общинския съвет по ал.1 се приема с мнозинство 2/3 от общия брой на съветниците. 
(4) Промяната на предназначението на земеделските земи от ОПФ се извършва от и за сметка на заявителя.

  (5) /Изм. с Решение №150/23.06.2016 г. на ОбС-Кърджали/ Не се изисква утвърждаване на площадки и трасета за проектиране и промяна на предназначението на земеделски земи за изграждането на линейни обекти на техническата инфраструктура, когато те не са разположени на повърхността на терена и необходимата площ на всяко едно от прилежащите към тях съоръжения, разположени на терена, е до 15 кв. м, а за линейните обекти за пренос на електроенергия с ниво на напрежение 110 kV и по-високо - необходимата площ на всеки елемент от линейния обект е до 100 кв. м.
(6) /Нова приета с Решение №150/23.06.2016 г. на ОбС-Кърджали/ Промяна на предназначението на земеделските земи за неземеделски нужди, предвидена с влязъл в сила общ устройствен план, както и в случаите на предоставена концесия с решение на Министерския съвет, се извършва, без да се провежда процедура за утвърждаване на площадка или трасе за проектиране.

Чл. 57. /Изм. с Решение №150/23.06.2016 г. на ОбС-Кърджали/ Изграждането и/или разширението на обекти за производство на електрическа енергия от възобновяеми енергийни източници, използващи фотоволтаични (слънчеви) системи, освен в случаите, когато производството на електрическа енергия се използва за собствени нужди, се допуска върху неполивни земеделски земи от седма до десета категория или некатегоризируеми, при наличие на становище за присъединяване на обекта, издадено от съответния мрежови оператор.

Чл. 58. Не се допуска върху поливни площи и земи от първа до четвърта категория проектиране и изграждане на обекти с площ над 500 дка, освен с разрешение на Министерския съвет за всеки отделен случай по предложение на Комисията за земеделските земи.


Чл. 59. Промяна на предназначението на земеделски земи от общинския поземлен фонд, необходими за изграждане на обекти на техническата инфраструктура или на други обекти от лица, на които продажбата или учредяването на право на строеж или сервитути върху общински имоти се извършва без търг или конкурс по силата на закон, може да се извърши за тяхна сметка след решение на Общинския съвет за изработване на подробен устройствен план, въз основа на подадено от тях заявление. С решението Общинският съвет определя и срока на валидност на предварителното съгласие. 


Чл. 60. При промяна на предназначението на земеделска земя от общинския поземлен фонд, включително в случаите по чл. 29 ал.3 и ал.4  от Закона за опазване на земеделските земи се заплаща такса, определена по тарифата за таксите, които се заплащат при промяна на предназначението на земеделските земи, приета от Министерски съвет.


Чл. 61. (1) Включването на имоти от ОПФ в планове за уедряване се извършва след решение на Общинския съвет с мнозинство от съветниците.

(2) Когато със споразумението на собствениците се променят границите на земеделски земи – общинска собственост за създаването на уедрени поземлени имоти, споразумението се сключва от кмета на общината в писмена форма. 

Чл. 62. (1) Замяната на земеделски земи – частна общинска собственост от ОПФ със земеделски земи на граждани, юридически лица и държавата не може да се извършва, освен в случаите посочени в закон.
(2)Замяната на земеделски земи – частна общинска собственост от ОПФ със земеделски земи на граждани, юридически лица и държавата се извършва с решение на Общинския съвет при условията и по реда на ЗСПЗЗ и на ЗОС, след представяне на мотивирано становище на ОСЗ, когато: 

1. Е способ за прекратяване на съсобственост;

2. За изпълнение на задължения, произтичащи от международен договор;

3. между общината и друга община или между общината и държавата;

4.Имотите, предмет на замяна са включени в проект за уедряване по чл.37е и 37з от ЗСПЗЗ.

(3) Замяна на земеделски земи не се извършва, когато земите – собственост на граждани, юридически лица или държавата, са обременени с ипотека или други тежести, отдадени са под наем или под аренда, намират се в санитарно-охранителни зони, няма пряк пътен достъп до тях, или замяната не е в интерес на общината.

Чл. 63. (1) Разпореждането със земи от ОПФ – частна общинска собственост се извършва след решение на Общинския съвет, чрез търг или конкурс.

(2) Пазарната цена на имотите по ал.1 се изготвя от оценител на имоти и се определя от Общинския съвет.
(3) Право на строеж върху земеделски земи се учредява при спазване правилата за строеж в земеделски земи, съгласно действащата нормативна уредба в страната.

(4) Право на преминаване определяне на сервитути през имоти ОПФ се извършва в съответствие с нормативната уредба по реда на глава трета, раздел пети на НРПУРОИ на Община Кърджали.

Чл. 64. Придобиването на земеделски земи от общината  – собственост на физически или юридически лица се извършва по реда на глава втора от Наредбата за реда за придобиване, управление и разпореждане с общинско имущество.

ГЛАВА ПЕТА

ОПАЗВАНЕ НА ЗЕМЕДЕЛСКИТЕ ЗЕМИ ОТ ОБЩИНСКИЯ ПОЗЕМЛЕН ФОНД

Чл. 65. Ползвателите на земеделски земи се задължават да ползват земите по предназначение с грижата на добър стопанин, да опазват земите от ерозия, заблатяване и други увреждания, както и поддържат и повишават продуктивните им качества, чрез рекултивацияи др. мероприятия.

Чл. 66. /Изм. с Решение №150/23.06.2016 г. на ОбС-Кърджали/ Общинският съвет определя следните задължения за общината и ползвателите на общинските мери, пасища и ливади:


(1) Задължения на общината:

1. /Изм. с Решение №150/23.06.2016 г. на ОбС-Кърджали/ Да осигури безпрепятствено ползване на предоставените общински мери, пасища и ливади от местното население за пашуване на притежаваните от тях животни;

2. /Изм. с Решение №150/23.06.2016 г. на ОбС-Кърджали/ Да предоставя периодична информация и методически указания на ползвателите относно необходимите мероприятия по поддържане и опазване на мерите, пасищата и ливадите.

(2)Задължения на ползвателите е да осигуряват стриктното прилагане на технологични и организоционни мероприятия относно:

1.Повърхностно подобряване на терена;

2. /Изм. с Решение №150/23.06.2016 г. на ОбС-Кърджали/ Подобряване на мерите, пасищата и ливадите чрез оптимизиране на минералното торене;

 3. /Изм. с Решение №150/23.06.2016 г. на ОбС-Кърджали/ Органично торене на мерите, пасищата и ливадите;

4. Борба с плевелите и вредната растителност;

5. /Изм. с Решение №150/23.06.2016 г. на ОбС-Кърджали/ Подсяване на деградирали мери, пасища и ливади;

6. /Изм. с Решение №150/23.06.2016 г. на ОбС-Кърджали/ Основно подобряване на мерите, пасищата и ливадите при нископродуктивни естествени тревостои със силно влошен тревен състав;

7. /Изм. с Решение №150/23.06.2016 г. на ОбС-Кърджали/ Напояване на мерите, пасищата и ливадите /там където има условия за напояване/;

8. /Изм. с Решение №150/23.06.2016 г. на ОбС-Кърджали/ Поддържане на мерите, пасищата и ливадите чрез традиционните земеделски практики /паша и/ или косене;

9. /Изм. с Решение №150/23.06.2016 г. на ОбС-Кърджали/ Рационално и щадящо използване на мерите, пасищата и ливадите;

10. /Изм. с Решение №150/23.06.2016 г. на ОбС-Кърджали/ Поддържането на мерите, пасищата и ливадите в добро земеделско и екологично състояние за общо и индивидуално ползване е за сметка на ползвателите.

Чл. 67. (1)/Нова приета с Решение №150/23.06.2016 г. на ОбС-Кърджали/ По искане на собствениците или на ползвателите на правно основание, земеделските имоти с възстановено право на собственост се изземват със заповед на кмета на общината по местонахождение на имотите от лицата, които ги ползват без правно основание, и се предоставят на собствениците им, съответно на ползвателите им на правно основание. За установяване на неправомерното ползване кметът служебно изисква информация от Държавен фонд "Земеделие" - Разплащателна агенция, или от регионалните му териториални структури и/или от общинската служба по земеделие по местонахождението на имотите, съответно от службата по геодезия, картография и кадастър.

(2) /Нова приета с Решение №150/23.06.2016 г. на ОбС-Кърджали/  Заповедта на кмета, както и отказът му да издаде такава заповед подлежат на обжалване по реда на Административнопроцесуалния кодекс. Обжалването не спира изпълнението на заповедта, освен ако съдът разпореди друго.


(3) /Нова приета с Решение №150/23.06.2016 г. на ОбС-Кърджали/   Заповедта на кмета се изпълнява по административен ред със съдействието на органите на Министерството на вътрешните работи.


(4) /Нова приета с Решение №150/23.06.2016 г. на ОбС-Кърджали/    Земите от общинския поземлен фонд се изземват от лицата, които ги ползват без правно основание, по реда на чл. 65 от Закона за общинската собственост.


(5) /Нова приета с Решение №150/23.06.2016 г. на ОбС-Кърджали/  Лицата, отстранени от ползването на имота по този ред, нямат право на обезщетение.


(6) Нова приета с Решение №150/23.06.2016 г. на ОбС-Кърджали, изм. с Решение №151/17.07.2017 г. на ОбС-Кърджали/  В 7-дневен срок от датата на получаване на заповедта по ал.1 ползвател, който ползва без правно основание земеделска земя, може да внесе по банкова сметка за чужди средства на общината сума, представляваща трикратния размер на средното годишно рентно плащане за землищата от общината през предходната година за времето на неправомерното ползване. В този случай се спира изпълнението на заповедта, като правоимащите лица се уведомяват в тридневен срок от кмета на общината по реда на Административнопроцесуалния кодекс за правото им да получат депозираната сума. В случай, че в 10-дневен срок от получаване на уведомлението правоимащите лица изразят писмено съгласие за получаване на депозираната сума, издадената заповед се отменя от кмета на общината. При липса на изрично писмено съгласие издадената заповед подлежи на незабавно изпълнение.

(7) /Нова приета с Решение №150/23.06.2016 г. на ОбС-Кърджали/  Условията по ал. 6 се посочват в заповедта по ал. 1.

(8) /Нова приета с Решение №150/23.06.2016 г. на ОбС-Кърджали/  В случаите по ал. 4 сумите по ал. 6 се внасят в бюджета на общината.
ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Тази Наредба отменя глава пета “Управление и разпореждане със земи от общинския поземлен фонд” от наредбата за придобиване, управление и разпореждане с общинско имущество, приета с Решение № 71 от 20.03.2008 г. на Общински съвет – Кърджали.

§2. Разпоредбите на тази Наредба се прилагат доколкото не противоречат на нормативен акт от  по-висок ранг.

§ 3. Сключените наемни договори за земеделски земи по отменената глава пета на НРПУРОИ запазват своето действие и след влизане в сила на настоящата наредба.
§ 4. Търговете за отдаване под наем на земеделска земя от ОПФ за стопанската 2011-2012 г. се провеждат до 31.12.2011 г.

§ 5. /Нов приет с Решение №257/13.12.2012 г. на ОбС-Кърджали/ Продажбата на земи по §4 от ЗСПЗЗ – общинска собственост се извършва по реда на тази наредба.

§6. /Нов приет с Решение №88/30.04.2015 г. на ОбС-Кърджали/ За стопанската 2015-2016 година сроковете по чл. 54 се удължават с четири месеца.
§7. /Нов приет с Решение №154/17.07.2025 г. на ОбС-Кърджали/ След датата на въвеждане на еврото в Република България, размерът на паричните стойности по чл.10, ал.1, чл.24, чл.25, чл.32, ал.4 и чл.41, ал.1, т.2 и т.4 от Наредбата, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.

ДОПЪЛНИТЕЛНИ РАЗПОРЕДБИ

§1 По смисъла на тази Наредба:

1. “Общински поземлен имот” са всички земеделски земи, общинска собственост, извън строителните граници на населените места.

2. “Стопанска година” е времето от първи октомври на текущата година до първи октомври на следващата година.

3. “Маломерни имоти” са поземлени имоти с площ до 10 дка.

4. „Общо ползване” е традиционна практика на жителите от населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или повече колективни стада. 


5. /Нова приета с Решение №230/20.11.2014 г. на ОбС-Кърджали/  „Пасищни животни” са говеда, биволи, овце и кози, както и еднокопитните животни – коне, магарета, мулета и катъри. За пасищни животни се смятат и свинете от източнобалканска порода и нейните кръстоски, които се отглеждат съгласно изискванията на Закона за ветеринарномедицинска дейност.

6. /Нова приета с Решение №230/20.11.2014 г. на ОбС-Кърджали/  „Пасищни селскостопански животни” по смисъла на този закон са едрите и дребните преживни и нечифтокопитни селскостопански животни.

7. /Нова приета с Решение №230/20.11.2014 г. на ОбС-Кърджали/ „Животинска единица” по смисъла на този закон е условна единица за приравняване на броя на различните видове и категории животни, както следва:

- един кон над 6-месечна възраст, един бивол и едно говедо над двегодишна възраст се равнява на една животниска единица;

- говедо или бивол на възраст от 6 месеца до две години се равнява на 0,6 от животниска единица;

- една овца или една коза се равнява на 0,15 от животниска единица                                                     
Наредбата е приета с Решение № 196 от Протокол № 8 от заседание на Общински съвет – Кърджали, проведено на 28.09.2011 г.

Изменена и допълнена с Решение №257/13.12.2012 г.  от Протокол №17 на Общински съвет – Кърджали. Изменена и допълнена с Решение №230/20.11.2014 г. от Протокол №10 на Общински съвет – Кърджали. Изменена и допълнена с Решение №88/30.04.2015 г. от Протокол №4 на Общински съвет – Кърджали. Изменена и допълнена с Решение №150/23.06.2016 г. от Протокол №11 на Общински съвет – Кърджали. Изменена с Решение №151/17.07.2017 г. от Протокол №7 на Общински съвет – Кърджали. Изменена с Решение №158/10.06.2019 г. на Административен съд – Кърджали. Изм. и допълнена  с Решение №7/24.01.2025 г. на ОбС-Кърджали, в сила от 01.01.2025 г.  Допълнена с Решение №154/17.07.2025 г. от Протокол №7 на Общински съвет – Кърджали.

